Dawie, speel jy sowaar rugby? | Netwerk24
Deur Kobus Anthonissen, Stellenbosch 15 Mei 2018 00:07
Dawie de Villiers was al 'n senior toe ek in 1962 in Dagbreek aankom. Drie jaar later, tydens 'n ernstige kniebesering wat hy opgedoen het, was hy my afrigter. Ek roep twee voorvalle rondom hom in herinnering.
Wynand Claassen, ook 'n oud- Springbok-kaptein, vertel hoe hy as jong seun briewe aan dié held van hom geskryf het. Elke brief is beantwoord – 'n besondere bedagsaamheid van iemand wat as Springbok tyd moes inruim in 'n besige program as kweekskoolstudent en rugbykaptein.
Dan, wat 'n verleë, asketiese kweekskoolmaat my meegedeel het. Hy is by De Villiers in sy kamer in Dagbreek. Onder De Villiers se bed staan rugbystewels. My maat se reaksie: "Ek het nie geweet jy speel rugby nie!"